Diari Oficial de la Generalitat Valenciana


Sumari del DOGV 2305, del 07-07-1994 (1994/831912)

ORDRE de 21 de juny de 1994, de la Conselleria d'Economia i Hisenda, per la qual acorda l'adquisició per la Generalitat Valenciana d'una parcel.la rústica situada al terme municipal de Requena, partida del Rebollar, paratge de la Casa de la Garrota.
---------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/06/21/(1)/dof/vci/html**

### Dades del document

Número de DOGV
:   2305

Data del DOGV
:   07-07-1994

Secció del DOGV
:   DISPOSICIONS GENERALS

Número del document
:   1994/831912


Data del document
:   21-06-1994

Organisme emissor
:   Conselleria d'Economia i Hisenda

Tipus de document
:   Ordre

ORDRE de 21 de juny de 1994, de la Conselleria d'Economia i Hisenda, per la qual acorda l'adquisició per la Generalitat Valenciana d'una parcel·la rústica situada al terme municipal de Requena, partida del Rebollar, paratge de la Casa de la Garrota. [94/4417]  
Dins de la política de creació de sòl industrial en l'àmbit de la Comunitat Valenciana s'estima convenient la dotació, per part de la Generalitat Valenciana, de sòl industrial en el municipi de Requena, que permeta la promoció i ubicació de projectes empresarials i la reactivació econòmica de la zona afectada.  
Mitjançant un acord del Consell de la Generalitat Valenciana de 7 de desembre de 1992, s'aprovà l'adquisició de terrenys en el terme municipal de Requena, dins dels quals hi ha la finca objecte d'aquesta ordre d'adquisició.  
Per això, i d'acord amb el que disposa l'article 30 de la Llei 3/1986, de 24 d'octubre, de Patrimoni de la Generalitat Valenciana, i amb les valoracions i els informes que consten en l'expedient,   
ORDENE:  
Article primer  
Acordar l'adquisició mitjançant contractació directa a títol onerós i en virtut de compra-venda de la finca rústica que a continuació es descriu:   
Rústica. Terra de secà, vinya, en el terme municipal de Requena, partida del Rebollar, paratge de la Casa de la Garrota, de 62 àrees 90 centiàrees. Confronta per totes parts amb terres de la Generalitat Valenciana, parcel·la 16 del polígon 33.  
La parcel·la descrita és propietat d'Arturo Navarro Cangas, segons assegura, per herència del seu avi Pedro Juan Navarro Cárcel, mort fa més de 20 anys, i manca de títol escrit i inscrit.  
La finca descrita es troba lliure de càrregues i gravàmens.  
Article segon  
La compra que necessàriament es formalitzarà en escriptura pública es realitzarà per un preu d'un milió quatre-centes quinze mil dues-centes cinquanta pessetes (1.415.250 PTA).  
Les despeses i els impostos que se'n deriven seran pagats per les parts, segons la llei.  
Article tercer  
El servei de Patrimoni de la Direcció General de Patrimoni i Nòmines realitzarà els tràmits necessaris per a fer efectiu el que disposa aquesta ordre.   
Valencia, 21 de juny de 1994.  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI